 มาถึงเวสเกจตอน 4โมงกำลังจะหาร้านอาหารกิน แต่มีโทรศัพท์บอกให้รอก่อน เดี่ยวไปรวมด้วย งั้นเราก็เดินดูต่อไป เดินเลยน้ำพุไปหน่อย ก็ไปเจอร้าน OMUเข้าให้ เราก็เห็นตามลิ้งค์ในเฟสบุ๊คมาเยอะมาก สำหรับร้านOMUที่สาขานี้ พอสมาชิกมาครบก็ลากพามากิน OMUซ่ะเลยยยย 
 สำหรับบรรยากาศภายในร้านให้คำเดียวเลยคือ... สวย สวยมาก สวยจริงๆ ภายในร้านอาหารตกแต่งสไตล์ JP Model สีโทนสว่างๆ ให้อารมณ์ญี่ปุ่น แต่ก็ทันสมัยไปในตัวด้วย แล้วบวกกันร้านติดกับกระจกที่เห็นวิวด้านนอกของตัวห้างด้วย แต่... มันมีอะไรบางอย่าง ทำให้ตัวผมหลุกโฟกัสจากวิวด้านนอกไป คือ...อาหาร
 มื้อนี้บอกได้เลยว่า จัดหนักจัดเต็ม ไม่สนครอเลสเตอรอล(สะกดผิดชัวร์) แบบสุดพลังเพราะรูปแบบเมนูของเขา น่าสนใจเลยทีเดียว โดยร้านOMU เน้นหลักไปทาง ไข่ ข้าวห่อไข่ ข้าวแกงกะหรี่ไข่ และออมเล็ต โดยจะมีรูปแบบที่ไม่เหมือนกัน เช่นแบบธรรมดา แบบราดซอสแกงกะหรี่ ไวท์ซอส โดเรีย(ข้าวอบชีส) แม้กระทั้งแบบเขียวหวานและพะแนงแบบไทยๆก็ยังมีด้วย!! แต่ก็จะมีจำพวกของว่าง สลัด และพาสต้าด้วยเช่นกัน และสามารถสั่ง Toppingเพิ่มบนเมนูของเราได้ตามต้องการด้วย(แต่ก็ราคาก็จะเพิ่มตามๆกันไปนะ) แต่ทีเด็ดของร้านนี้คือ... มีสไตล์ของออมเล็ต ที่ให้เราสามารถเลือกได้ด้วย นั่นคือ Lava Style ถ้าเราสั่ง ลาวาสไตล์จะต้องเพิ่มราคาจากเมนูมา 20บาท แต่ว่าออมเล็ตจะใหญ่ขึ้น และเมื่อเราผ่าออกมาก มันจะกลายเป็น ออมเล็ตใส้ทะลัก!!!(น่ากลัวเบาๆ555555) แต่ว่าจะเพิ่มความฟินให้กับออมเล็ตมากขึ้นไปอีกนะ ตัวผมสั่งเป็น ออมเล็ตไวท์ครีมโคโรเกะไวท์ซอส และบรรดาสมาชิกก็ สั่งแบบแกงกะหรี่ และโดเรีย มีสลัดด้วย ซุปด้วย มาปนๆกันบ้าง โดยสลัดมาเป็นอันดับแรกเลย ผักสลัดสดมาก แต่ที่ชอบมากๆคือ น้ำสลัด ตัวน้ำสลัดนั่น ไม่ใช่ครีมสลัดทั่วไป แต่มันรสชาติ โยเกริตๆมีกลิ่นและผสมกับเครื่องปรุง ทานแล้วสดชื่นมากจริงๆ ถือว่าเป็นน้ำสลัดที่ใหม่สำหรับผมมากนะ ประทับใจเลยละ ซุปผมสั่งเป็นซุปข้าวโพด รสชาติออกหวานหอมตามแบบข้าวโพด แต่รสสัมพัสของซุป มันเหมือนกับว่า เอาข้าวโพดมาปั่นเป็นเนื้อเดียวกับซุปไปเลย แต่ผมชอบนะ คล่องคอดี แล้วบรรดาเมนูไข่ๆก็เริ่มทยอยตามมากัน ของผมเป็นไวท์ซอส ผมจัดการผ่าไข่ก่อนเลย แล้วมันก็ทะลักออกมาจริงๆด้วย โดยข้างในคือไข่ที่สุกแต่ไม่สุกมากไหลออกมาปนบนไวท์ซอส คำแรกเลนคือ รสอ่อนนุ่มมาก แต่มีรสเปรี้ยวของข้าวผักซอสมาช่วยตัดเลี่ยน แต่ที่เด็ดอีกอย่างของจานนี้ คือ ครีมโคโรเกะ ข้างในเป็นครีมปั้นกับกุ้งสด กรอบนอกนุ่มใน เข้ากันได้ดีมากจริงๆครับสำหรับจานที่ผมสั่ง ส่วนของคนอื่น จะมี ออมเล็ตแกงกะหรี่และ ออมเล็ตโดเรีย ผมก็แอบๆชิมบ้างนิดหน่อย โดยตัวแกงกะหรี่นั่น กลมกล่อมมาก ไม่เผ็ด หรือเลี่ยนเกินไป หอมกลิ่นแกงกะหรี่จริงๆครับ และโดเรีย อันนี้ผมชอบมากนะ เพราะความหอมของไวท์ซอสและชีสที่อบพร้อมกับออมเล็ตและข้าวผัดซอส คือลงตัวจริงๆ แต่ชิมคำเดียวพอครับ เพราะแค่ของผมนี่ก็จุกแล้วครับ เพราะปริมาณของแต่ละจานนั่น เยอะมากจริงๆครับ (ถ้าใครอารมณ์แบบว่า จานเดียวเอาอยู่ ผมว่าร้านนี้เอาอยู่จริงๆครับ) 
 สุดท้ายนี้ก็แอบมากระซิบให้ผู้อ่านรีวิวนี้ให้ทราบนะครับ ตอนนี้ร้าน OMUได้จัดโปรโมชั่น ทุกเมนู!!! ลด 50%!!! คือจานใหญ่!! คุณภาพดี!! รสชาติอร่อย และโปรโมชั่นอลังขนาดนี้ มันต้องจัดสักทีครับผม 
 สุดท้าย(จริงๆ)นี้ ผมขอขอบคุณผู้อ่านรีวิวทุกท่านนะครับ หวังว่ารีวิวนี้ จะช่วยให้ท่านได้เลือกร้านอาหารที่ท่านค้นหานะครับ ขอบคุณทุกคนมากครับ